CELEX: 
Language: sl
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah in na obdelanih priključkih, ki se uporabljajo v nekaterih motorjih z notranjim zgorevanjem za ročno uporabo, zaradi prilagoditve znanstvenemu in tehničnemu napredku

EVROPSKA
                              KOMISIJA

                                                     Bruselj, 17.12.2019
                                                     C(2019) 9066 final

                      DELEGIRANA DIREKTIVA KOMISIJE (EU) .../…

                                        z dne 17.12.2019

     o spremembi Priloge III k Direktivi 2011/65/EU Evropskega parlamenta in Sveta glede
      izjeme za svinec v spajkah in na obdelanih priključkih, ki se uporabljajo v nekaterih
     motorjih z notranjim zgorevanjem za ročno uporabo, zaradi prilagoditve znanstvenemu
                                    in tehničnemu napredku

                                    (Besedilo velja za EGP)

SL                                                                                            SL
 ---pagebreak---                                 OBRAZLOŽITVENI MEMORANDUM

     1.      OZADJE DELEGIRANEGA AKTA
     Ta delegirana direktiva Komisije za namene prilagoditve tehničnemu napredku spreminja
     Prilogo III k Direktivi 2011/65/EU Evropskega parlamenta in Sveta o omejevanju uporabe
     nekaterih nevarnih snovi v električni in elektronski opremi (prenovitev)1 (v nadaljnjem
     besedilu: direktiva RoHS 2) glede izjeme za posebne uporabe svinca.
     Direktiva RoHS 2 omejuje uporabo nekaterih nevarnih snovi v električni in elektronski
     opremi, kot je določeno v njenem členu 4. Veljati je začela 21. julija 2011.
     Omejene snovi so navedene v Prilogi II k direktivi RoHS 2. Omejitev svinca, živega srebra,
     kadmija, šestvalentnega kroma, polibromiranih bifenilov in polibromiranih difeniletrov se že
     izvaja, omejitev bis(2-etilheksil)ftalata (DEHP), butil benzil ftalata (BBP), dibutil ftalata
     (DBP) in diizobutil ftalata (DIBP) pa se bo uporabljala od 22. julija 2019 ali pozneje. V
     prilogah III in IV k direktivi RoHS 2 so navedeni materiali in komponente električne in
     elektronske opreme za posebne uporabe, ki so izvzeti iz omejitve uporabe snovi iz člena 4(1)
     direktive RoHS 2.
     Člen 5 določa prilagoditev prilog III in IV znanstvenemu in tehničnemu napredku (vključitev,
     obnovitev, spremembe in razveljavitev izjem). V skladu s členom 5(1)(a) se izjeme vključijo
     v prilogi III in IV pod pogojem, da se s tako vključitvijo ne zmanjša varovanje okolja in
     zdravja, ki ga zagotavlja Uredba (ES) št. 1907/20062, ter da je izpolnjen kateri koli od
     naslednjih pogojev: njihova odstranitev ali nadomestitev tehnično ali znanstveno ni izvedljiva
     s spremembo konstrukcije ali z nadomestitvijo z materiali in komponentami, ki ne zahtevajo
     katerega od materialov ali snovi, naštetih v Prilogi II; zanesljivost nadomestkov ni
     zagotovljena ali bi skupni negativni vplivi na okolje, zdravje in varnost potrošnikov, ki bi jih
     povzročila nadomestitev, utegnili prevladati nad skupnimi prednostmi nadomestitve za okolje,
     zdravje in varnost potrošnikov.
     Člen 5(1) določa tudi, da Evropska komisija (v nadaljnjem besedilu: Komisija) vključi
     materiale in komponente električne in elektronske opreme za posebne uporabe v sezname iz
     prilog III in IV s posameznimi delegiranimi akti v skladu s členom 20. Člen 5(3) in Priloga V
     določata postopek za predložitev zahtevkov za odobritev, obnovitev ali razveljavitev izjeme.

     2.      POSVETOVANJA PRED SPREJETJEM AKTA
     Od objave direktive RoHS 2 je Komisija prejela številne3 zahtevke gospodarskih subjektov v
     skladu z določbami iz člena 5(3) in Priloge V za odobritev novih in obnovitev obstoječih
     izjem.
     Veljavna izjema 41 iz Priloge III dovoljuje uporabo svinca v spajkah in na obdelanih
     priključkih električnih in elektronskih komponent ter v obdelavi tiskanih vezij, ki se
     uporabljajo v modulih za vžig in drugih električnih in elektronskih krmilnih sistemih motorja,
     ki morajo biti iz tehničnih vzrokov nameščeni neposredno na ali v ohišje motorja ali valja
     motorjev z notranjim zgorevanjem za ročno uporabo (razredi SH:1, SH:2, SH:3 iz Direktive
     97/68/ES Evropskega parlamenta in Sveta). Komisija je junija 2017 prejela en zahtevek za
     obnovitev te izjeme za kategoriji 6 in 11. Medtem ko je bil datum poteka veljavnosti izjeme
     41 za kategorije 1 do 7 in 10 v skladu z zahtevami iz direktive RoHS (drugi pododstavek
     1
            UL L 174, 1.7.2011, str. 88.
     2
            UL L 396, 30.12.2006, str. 1.
     3
            Seznam              je         na           voljo           na     spletnem      naslovu:
            http://ec.europa.eu/environment/waste/rohs_eee/adaptation_en.htm

SL                                                      1                                               SL
 ---pagebreak---      člena 5(5)) 31. december 2018, se izjema še naprej uporablja do odločitve Komisije o
     zahtevku za obnovitev4.
     Da bi Komisija lahko ocenila zahtevek za izjemo, je začela študijo za izvedbo zahtevane
     tehnične in znanstvene ocene, vključno s šesttedenskim spletnim odprtim posvetovanjem z
     zainteresiranimi stranmi5 glede zahtevka. Med posvetovanjem z zainteresiranimi stranmi niso
     bili prejeti nobeni prispevki.
     Končno poročilo, ki vsebuje oceno zahtevka, je bilo objavljeno6 in zainteresirane strani so bile
     uradno obveščene.
     Komisija se je nato na srečanju strokovnjakov 29. oktobra 2018 posvetovala s strokovno
     skupino držav članic za delegirane akte na podlagi direktive RoHS 2. Strokovnjaki so se
     strinjali s predstavljenim predlogom, pri čemer večina članov ni izrazila svojega mnenja. V
     skladu s smernicami za boljše pravno urejanje je bil osnutek delegirane direktive objavljen na
     portalu za boljše pravno urejanje s štiritedenskim obdobjem za pripombe. Prejeta je bila
     pripomba v podporo osnutku predloga. Izvedeni so bili vsi ukrepi, ki se uporabljajo v zvezi z
     izjemami od omejitev uporabe snovi v skladu s členom 5(3) do (7) 7. Svet in Evropski
     parlament sta bila o vseh dejavnostih uradno obveščena.
     Končno poročilo je zlasti izpostavilo naslednje tehnične informacije in oceno:
             Svinec je običajen legirni element v spajkah, namenjen nadzoru tališča. Vlagatelj je
              uspešno preskusil alternativne materiale, ki bi nadomestili omejeno snov. Vendar pa
              je za potrditev zanesljivosti proizvodov brez svinca potreben dodaten čas.
             Trenutno je treba zanesljivost alternativ brez svinca, ki so na voljo na trgu, potrditi z
              nadaljnjim preskušanjem.
     Rezultati ocene za kategorije 1 do7, 10 in 11 kažejo, da posebna izjema ne bi znižala ravni
     varovanja okolja in zdravja, ki jo zagotavlja Uredba (ES) št. 1907/2006 (REACH) v skladu s
     členom 5 Direktive 2011/65/EU. Poleg tega zahtevek za izjemo izpolnjuje najmanj eno od
     ustreznih meril iz člena 5(1)(a): Ker trenutno ni na voljo dovolj zanesljivih alternativ za
     zadevne uporabe, je obnovitev izjeme za obdobje veljavnosti 24 mesecev po objavi delegirane
     direktive v Uradnem listu upravičena. Ker zanesljivih nadomestkov še ni na voljo, se za to
     obdobje ne pričakuje negativnih družbeno-ekonomskih posledic nadomestitve. Odobreno
     obdobje veljavnosti naj prav tako ne bi negativno vplivalo na inovacije.
     Za kategoriji 8 in 9 ostaja obstoječa izjema z obdobji veljavnosti iz člena 5(2).

     4
            V Prilogi I Direktive 2011/65/EU so navedene naslednje kategorije: 1. veliki gospodinjski aparati, 2.
            mali gospodinjski aparati, 3. oprema za IT in telekomunikacije, 4. oprema za zabavno elektroniko, 5.
            oprema za razsvetljavo, 6. električna in elektronska orodja, 7. igrače, oprema za prosti čas in šport, 8.
            medicinski pripomočki, 9. instrumenti za spremljanje in nadzor vključno z instrumenti za spremljanje in
            nadzor za industrijsko uporabo, 10. avtomati, 11. druga EEO, ki ni zajeta v nobeni od zgornjih
            kategorij.
     5
            Obdobje posvetovanja: od 20. oktobra 2017 do 1. decembra 2017.
     6
            https://op.europa.eu/sl/publication-detail/-/publication/33a336f0-e0ef-11e8-b690-01aa75ed71a1.
     7
            Seznam potrebnih upravnih ukrepov je objavljen na spletišču Komisije. V Medinstitucionalnem registru
            delegiranih aktov na https://webgate.ec.europa.eu/regdel/#/home si lahko ogledate, v kateri fazi je
            trenutno vsak posamezen delegirani akt.

SL                                                         2                                                            SL
 ---pagebreak---      3.      PRAVNI ELEMENTI DELEGIRANEGA AKTA
     Delegirana direktiva dovoljuje izjemo od omejitev uporabe svinca pri posebnih uporabah iz
     člena 4(1), ki se navede na seznamu v Prilogi III k Direktivi 2011/65/EU.
     Instrument je delegirana direktiva, kot je določeno v Direktivi 2011/65/EU in zlasti ob
     izpolnjevanju ustreznih zahtev iz člena 5(1)(a) navedene direktive.
     Cilj delegirane direktive je prispevati k varovanju zdravja ljudi in varstvu okolja ter zbližati
     določbe za delovanje notranjega trga na področju električne in elektronske opreme, in sicer z
     omogočanjem uporabe sicer prepovedanih snovi za posebne uporabe v skladu z določbami in
     pogoji iz direktive RoHS 2 ter v njej vzpostavljenim postopkom za prilagajanje prilog III in
     IV znanstvenemu in tehničnemu napredku.
     Skladno z načelom sorazmernosti ta ukrep ne presega okvirov, ki so potrebni za doseganje
     njegovih ciljev.
     Predlog ne vpliva na proračun EU.

SL                                                  3                                                   SL
 ---pagebreak---                          DELEGIRANA DIREKTIVA KOMISIJE (EU) .../…

                                               z dne 17.12.2019

     o spremembi Priloge III k Direktivi 2011/65/EU Evropskega parlamenta in Sveta glede
      izjeme za svinec v spajkah in na obdelanih priključkih, ki se uporabljajo v nekaterih
     motorjih z notranjim zgorevanjem za ročno uporabo, zaradi prilagoditve znanstvenemu
                                    in tehničnemu napredku

                                            (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Direktive 2011/65/EU Evropskega parlamenta in Sveta z dne 8. junija 2011 o
     omejevanju uporabe nekaterih nevarnih snovi v električni in elektronski opremi1 ter zlasti
     člena 5(1)(a) Direktive,
     ob upoštevanju naslednjega:
     (1)    Direktiva 2011/65/EU določa, da morajo države članice zagotoviti, da električna in
            elektronska oprema, dana na trg, ne vsebuje nevarnih snovi iz Priloge II k navedeni
            direktivi. Navedena omejitev se ne uporablja za izvzete uporabe iz Priloge III k
            Direktivi 2011/65/EU.
     (2)    Kategorije električne in elektronske opreme, za katere se uporablja Direktiva
            2011/65/EU, so naštete v Prilogi I k navedeni direktivi.
     (3)    Svinec je omejena snov iz Priloge II k Direktivi 2011/65/EU.
     (4)    Komisija je z Delegirano direktivo (EU) 2014/72/EU2 odobrila izjemo za uporabo
            svinca v spajkah in na obdelanih priključkih električnih in elektronskih komponent ter
            v obdelavi tiskanih vezij, ki se uporabljajo v modulih za vžig in drugih električnih in
            elektronskih krmilnih sistemih motorja, ki morajo biti iz tehničnih vzrokov nameščeni
            neposredno na ali v ohišje motorja ali valja motorjev z notranjim zgorevanjem za
            ročno uporabo (razredi SH:1, SH:2, SH:3 iz Direktive 97/68/ES Evropskega
            parlamenta in Sveta3), („izjema“), z vključitvijo navedenih uporab v Prilogo III k

     1
            UL L 174, 1.7.2011, str. 88.
     2
            Delegirana direktiva Komisije 2014/72/EU z dne 13. marca 2014 o spremembi Priloge III k Direktivi
            2011/65/EU Evropskega parlamenta in Sveta glede izjeme za svinec v spajkah in na obdelanih
            priključkih električnih in elektronskih komponent ter v obdelavi tiskanih vezij, ki se uporabljajo v
            modulih za vžig in drugih električnih in elektronskih krmilnih sistemih motorja zaradi prilagoditve
            tehničnemu napredku (UL L 148, 20.5.2014, str. 78).
     3
            Direktiva Evropskega parlamenta in Sveta 97/68/ES z dne 16. decembra 1997 o približevanju
            zakonodaje držav članic o ukrepih proti plinastim in trdnim onesnaževalom iz motorjev z notranjim
            zgorevanjem, namenjenih za vgradnjo v necestno mobilno mehanizacijo (UL L 59, 27.2.1998, str. 1).
            Direktiva 97/68/ES je bila razveljavljena z Uredbo (EU) 2016/1628 Evropskega parlamenta in Sveta z
            dne 14. septembra 2016 o zahtevah v zvezi z mejnimi vrednostmi emisij plinastih in trdnih onesnaževal
            in homologacijo za motorje z notranjim izgorevanjem za necestno mobilno mehanizacijo, o spremembi
            uredb (EU) št. 1024/2012 in (EU) št. 167/2013 ter o spremembi in razveljavitvi Direktive 97/68/ES
            (UL L 252, 16.9.2016, str. 53).

SL                                                       4                                                          SL
 ---pagebreak---             Direktivi 2011/65/EU. Izjema je za kategorije 1 do 7 in 10 v skladu z drugim
            pododstavkom člena 5(2) navedene direktive prenehala veljati 31. decembra 2018.
     (5)    Komisija je zahtevek za obnovitev izjeme za kategoriji 6 in 11 („zahtevek za
            obnovitev“) prejela 30. junija 2017, tj. v roku iz člena 5(5) Direktive 2011/65/EU. V
            skladu z navedeno odločbo izjema ostane veljavna do sprejetja odločitve o zahtevku za
            obnovitev.
     (6)    Ocena zahtevka za obnovitev je vključevala posvetovanja z zainteresiranimi stranmi v
            skladu s členom 5(7) Direktive 2011/65/EU.
     (7)    Svinec je običajen legirni element v spajkah, namenjen nadzoru tališča. Alternativni
            materiali, ki bi nadomestili omejeno snov, so bili uspešno preskušeni. Vendar pa je za
            zagotovitev zanesljivosti proizvodov brez svinca potreben dodaten čas.
     (8)    Trenutno na trgu ni na voljo drugih možnosti, ki ne bi vsebovale svinca in bi
            omogočale zadostno zanesljivost za uporabe, ki jih zajema izjema.
     (9)    Ker ni na voljo ustreznih alternativ, nadomestitev ali odstranitev svinca v nekaterih
            motorjih z notranjim zgorevanjem za ročno uporabo trenutno znanstveno in tehnično
            ni izvedljiva. Zato je primerno obnoviti izjemo. Obnovitev izjeme je v skladu z
            Uredbo (ES) št. 1907/2006 Evropskega parlamenta in Sveta4, zato ne znižuje ravni
            varovanja okolja in zdravja, ki jo zagotavlja navedena uredba.
     (10)   Izjeme za kategorije 1 do 7, 10 in 11 bi bilo treba obnoviti do [zadnji dan 24. meseca
            po objavi te direktive v Uradnem listu] v skladu s členom 4(3) in prvim pododstavkom
            člena 5(2) Direktive 2011/65/EU. Glede na rezultate nenehnih prizadevanj za iskanje
            ustreznih nadomestkov ni verjetno, da bi obdobje veljavnosti te izjeme negativno
            vplivalo na inovacije.
     (11)   Za kategoriji 8 in 9 obstoječa izjema ostane v veljavi za obdobja veljavnosti iz drugega
            pododstavka člena 5(2) Direktive 2011/65/EU. Zaradi pravne jasnosti bi bilo treba v
            Prilogi III k navedeni direktivi navesti datume izteka obdobja veljavnosti izjem.
     (12)   Direktivo 2011/65/EU bi bilo zato treba ustrezno spremeniti –

     SPREJELA NASLEDNJO DIREKTIVO:

                                                    Člen 1
     Priloga III k Direktivi 2011/65/EU se spremeni, kakor je navedeno v Prilogi k tej direktivi.

                                                    Člen 2
     1.      Države članice sprejmejo in objavijo zakone in druge predpise, potrebne za
             uskladitev s to direktivo, najpozneje do [zadnji dan 12. meseca po datumu začetka
             veljavnosti te direktive]. Komisiji nemudoma sporočijo besedila navedenih
             predpisov.
             Navedene predpise uporabljajo od [zadnji dan 12. meseca po datumu začetka
             veljavnosti te direktive + 1 dan].

     4
            Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji,
            evalvaciji, avtorizaciji in omejevanju kemikalij (REACH) ter o ustanovitvi Evropske agencije za
            kemikalije (UL L 396, 30.12.2006, str. 1).

SL                                                     5                                                       SL
 ---pagebreak---               Države članice se v sprejetih predpisih sklicujejo na to direktivo ali pa sklic nanjo
              navedejo ob njihovi uradni objavi. Način sklicevanja določijo države članice.
     2.       Države članice Komisiji sporočijo besedila temeljnih predpisov nacionalnega prava,
              ki jih sprejmejo na področju, ki ga ureja ta direktiva.

                                                 Člen 3
     Ta direktiva začne veljati dvajseti dan po objavi v Uradnem listu Evropske unije.

                                                 Člen 4
     Ta direktiva je naslovljena na države članice.
     V Bruslju, 17.12.2019

                                                  Za Komisijo
                                                  Predsednica
                                                  Ursula von der Leyen

SL                                                    6                                               SL
 ---documentbreak---                               EVROPSKA
                              KOMISIJA

                                                     Bruselj, 17.12.2019
                                                     C(2019) 9066 final

                                                     ANNEX

                                          PRILOGA

                                               k

                                 Delegirani direktivi Komisije

     o spremembi Priloge III k Direktivi 2011/65/EU Evropskega parlamenta in Sveta glede
      izjeme za svinec v spajkah in na obdelanih priključkih, ki se uporabljajo v nekaterih
     motorjih z notranjim zgorevanjem za ročno uporabo, zaradi prilagoditve znanstvenemu
                                    in tehničnemu napredku

SL                                                                                            SL
 ---pagebreak---                                               PRILOGA
     V Prilogi III k Direktivi 2011/65/EU se vnos 41 nadomesti z naslednjim:

     „41         Svinec v spajkah in na obdelanih      Uporablja se za vse kategorije in preneha
                 priključkih električnih in            veljati:
                 elektronskih komponent ter v
                                                           [zadnji dan 24. meseca po objavi te
                 obdelavi tiskanih vezij, ki se
                                                            delegirane direktive v Uradnem
                 uporabljajo v modulih za vžig in
                                                            listu] za kategorije 1 do 7, 10 in 11;
                 drugih električnih in elektronskih
                 krmilnih sistemih motorja, ki             21. julija 2021 za kategoriji 8 in 9,
                 morajo biti iz tehničnih vzrokov           razen za in vitro diagnostične
                 nameščeni neposredno na ali v              medicinske pripomočke ter
                 ohišje motorja ali valja motorjev z        instrumente za spremljanje in nadzor
                 notranjim zgorevanjem za ročno             za industrijsko uporabo;
                 uporabo (razredi SH:1, SH:2,
                                                           21. julija 2023 za in vitro
                 SH:3 iz Direktive 97/68/ES
                                                            diagnostične medicinske
                 Evropskega parlamenta in Sveta*)
                                                            pripomočke iz kategorije 8,
                                                           21. julija 2024 za instrumente za
                                                            spremljanje in nadzor za industrijsko
                                                            uporabo iz kategorije 9.“

     * Direktiva Evropskega parlamenta in Sveta 97/68/ES z dne 16. decembra 1997 o
     približevanju zakonodaje držav članic o ukrepih proti plinastim in trdnim onesnaževalom iz
     motorjev z notranjim zgorevanjem, namenjenih za vgradnjo v necestno mobilno mehanizacijo
     (UL L 59, 27.2.1998, str. 1).

SL                                                 1                                                 SL